Muhammad ash-Sheroziy. (Abul Fath) Muhammad ibn Umar ibn Muhammad ibn Ali ash-Sheroziy as-Saraxsiy (hijriy 489-yil (milodiy 1096-yil)da tug‘ilib, 548-hijriy yil rajab oyining 10-sanasi payshanba kuni (milodiy 1153-yil)da qatl qilingan) — Umarning o‘g‘li. Adib, faqih, tilshunos, husnixulq va munozarachi olim bo‘lgan. U ulamolardan, undan esa boshqalar rivoyat qilganlar. 548-hijriy yilning rajab oyi 10-sanasi payshanba kuni qatl qilingan. Ushbu kuni Marvga mamluk turklari bostirib kirishgan va shaharni xonavayron qilishgan. Shunda ushbu olimni ham qatl qilganlar.